Как се пише: видяни или видени?



 Правилното изписване на думата е **видени**.



 Правописът на думата се подчинява на правилото за променливото **я** (ятовия преглас). Променливо е онова **я**, което при определени фонетични условия преминава в **е**. Пише се **я**, само когато са изпълнени едновременно три условия:



 1) **я** се намира в сричка под ударение;
  

 2) сричката след **я** съдържа една от гласните **а, о, у, ъ** или **я** е в последната сричка на думата;
  

 3) след **я** не следва никоя от съгласните **ж, ч, ш, й**.



 Във **видени** не е изпълнено второто условие – сричката след променливото **я** не съдържа никоя от гласните **а, о, у** или **ъ**, защото съдържа **и**. Също така **я** не е в последната сричка на думата.



 Във формите за м.р., ж.р. и ср.р. ед.ч. се пише **я**, защото са изпълнени и трите условия: **видян** (но **виденият, видения**!)**, видяна, видяно**.



 Примери:



*В Лувъра вече могат да бъдат **видени** тракийските съкровища открити в България.*



*Заподозряната беше **видяна** на 7-ма улица.
  

 Мястото е уникано и заслужава да бъде **видяно**.
  

 Ефектът би бил по-голям от **видения** днес, при използване на правилните материали.*


